Page:Gospel of Saint Matthew in West-Saxon.djvu/139

126 42. Witodlīce mē hingryde, and gē ne sealdon mē etan; mē þyrste, and gē mē drincan ne sealdun;

43. ic wæs cuma, and gē mē †in ne gelaþodun; ic wæs nacod, and gē ne scrȳddon mē; ic wæs untrum and on cwearterne, and gē ne cōmon æt mē.

44. Đonne andswarigeaþ hym þā and cweðaþ, Dryhtyn, hwænne gesāwe wē þē hingrigendne, oððe þyrstendne, oðþe cuman, oððe untrumne, oþþe on cwearterne, and wē ne þēnedon þē?

45. Þonne andswarað sē Cyning heom and cwyð, Sōþ ic ēow secge, Swā lange swā gē ne dydon ānum of þysum lǣstum, ne dyde gē hyt mē.

46. And þonne farað hig on ēce sūsle; and þā rihtwīsan on þæt ēce līf.

CAPUT XXVI

1. Witodlīce þā sē Hǣlend hæfde ealle þās sprǣca geendud, þā cwæð hē tō hys leorningcnihtum,

2. Wite gē þæt æfter twām dagum bēoð ēastro,